Туркияга йўл олган хоним, ўзбекнинг шаънини ерга урманг!\nPosted on 06/02/2018 by nurbek in Дунё, Махсус дастур, Суҳбатлар, Сўз СИЗГА!, Ўзбекистон, Хабарлар with 0 Comments\nТаъкидлаш шарт, бу сўзлар Туркия сари сафарга чиққан мутлақ кўпчилик опа-сингилларимизга тегишли эмас. Улар саёҳат, тижорат ишлари, ўша ерда ҳалол касблари учун рисоладагидек бориб келмоқдалар, ўз ор-номусига ва миллат номига доғ туширадиган ҳолатлардан нари юрадилар. Аммо… яна ўша гап, гуручдаги курмаклар кўпайиб кетаётгандек. Бу оғриқли мавзу юзасидан жуда кўп мақолалар ёзилди ва қанча ёзилса ҳам кам. Лекин бундай йўлга кираётган ўзбек аёллари камаймади, аслида битта бўлса ҳам кўп.\nТурк ҳукуматининг таклифига кўра, дунёнинг турли давлатларида фаолият юритувчи оммавий ахборот воситалари вакиллари қаторида биз ҳам бу муаззам диёрга йўл олдик. Меҳмоннавозлик кўнгилдагидек, тадбирлар тартиб билан ташкиллаштирилган, мезбонлар имкон қадар ҳар бир кун мазмунли ўтишини таъминловчи дастур тузишган. Таклиф баҳона саёҳат, зиёратларга ҳам улгурдик. Ҳамманинг кўнгли шод бўлди.\nМеҳмонлар таклиф қилган ресторанлардан бирига кирганимизда капалакнусха галстук тақиб олиб, хизмат кўрсатаётган чаққон йигитларнинг кўзлари ёниб кетди. Уларнинг олти нафари ҳамюртларимиз экан. Роса гиргиттон бўлишди, бирга ўтиришга рухсат йўқ шекилли, тик туриб бўлса-да, анча дийдорлашдик. Орамизда соҳанинг ёши улуғ вакили бўлган акамиз билан қандайдир умумий таниш топилди. Оқшомга шу акамизни йигитлар алоҳида меҳмондорчиликка таклиф қилдилар. Анча кеч қайтган ҳамкасбимиз нуқул бош чайқарди:\n— Бир ресторанга олиб боришди. Ўртада ҳарир кўйлакда рақс тушганам ўзбек, қориндор мижозларнинг вақтини хушлаб чилим тортаётган ҳам ўзбек, чорловга лаббай деб жавоб бериб машиналарга миниб кетаётган ҳам ўзбек жувонлари… Ер ёрилмади-ю… Э, падарига лаънат бунақа шармандаликнинг!\nЭртасига шаҳар айланиш учун таксига чиқдик. Хушмуомала ҳайдовчи дарҳол бизни суҳбатга тортди:\n— Ўзбекистондан, — жавоб бердик ғурур билан.\nУ мўйловини бураб қўйди ва ғалати қаради.\n— Юртларингда бирорта аёл қолганми ёки ҳаммаси Истанбулга келиб олишганми?\n— Тушунмайсан-а тушунмайсан! Истанбулдаги хоҳлаган тунги клубингга бор, «обод» қилаётган ўзбек қизларини кўрасан. Яна ҳар қадамда турганлари-чи! Сенлар қаёққа қараяпсанлар?!\nБир қарашда оддий савол, лекин жавоби борми?!\nНаҳот шу даражага етган бўлсак?!\nРасмий хабарларга эътибор қаратайлик: 2017 йил, март. Ўзбекистонлик 36 ёшли Мадина С. 76 та (!) жойда фоҳишахона ташкил қилиш ва асосан ўз ҳамюртларини бу ишга жалб қилишда айбланиб қўлга олинган. Бу ҳақда «Ҳуррият» нашри маълумот берган.\n2017 йил, май. «Newsturk» нашри хабарларига кўра, Туркиянинг Анталия курорт ҳудудларида ўтказилган рейдлар чоғида 100 нафардан ортиқ енгилтабиат аёллар қўлга олинган. Уларнинг кўпчилиги ўзбекистонликлардир…\nБулар айни мавзуда тарқалаётган юзлаб хабарларнинг айримлари, холос. Ҳар бирида миллат номи қора ҳарфларда ёзилган, ҳар бири номусли одамнинг қаддини букади, ерга қарашга мажбур қилади.\nАфсуски бундай ҳолат фақат Туркияда эмас. Енгилтабиатларимизнинг енгил оёқлари БАА, Таиланд, Малайзия ва ҳатто бу борада рақобат қилиш қийин бўлган Ҳиндистонгача етиб борганига нима дейиш мумкин?!\nАлбатта, бундайлар ҳар бир миллатда бор. Лекин четга чиқиб шундай йўл тутаётганлар бизда кўпроқдай… Ози ҳам кўп аслида.


Арипов ўринбосарлари ва барча вазирлар - EFFECT.UZ\n. 19:00 | 19.06.2021\nAбдулла Арипов – Ўзбекистон Республикаси Бош вазири. 2016-йил 12-декабрда Ўзбекистон либерал-демократик партияси томонидан Бош вазирлик лавозимига номзоди кўрсатилган. 14-декабрда ушбу лавозимга тасдиқланди.\nЎзбекистон Республикаси Бош вазири ўринбосарлари\nОчилбой Раматов — Ўзбекистон Республикаси Бош вазирининг биринчи ўринбосари — ҳудудларни комплекс ривожлантириш, коммунал соҳа, қурилиш ва транспорт масалалари мажмуаси раҳбари.\nЖамшид Қўчқоров — Ўзбекистон Республикаси Бош вазирининг ўринбосари — Молия вазири, макроиқтисодий ривожлантириш, камбағалликни қисқартириш, иқтисодиётдаги таркибий ўзгартиришлар масалалари мажмуаси раҳбари.\nAлишер Султонов — Ўзбекистон Республикаси Бош вазирининг ўринбосари — Энергетика вазири, геология, ёқилғи-энергетика комплекси, кимё, нефт-кимё ва металлургия саноати масалалари мажмуаси раҳбари.\nAзиз Aбдуҳакимов — Ўзбекистон Республикаси Бош вазирининг ўринбосари — Туризм қўмитаси раиси.\nСардор Умрзоқов — Ўзбекистон Республикаси Бош вазирининг ўринбосари — инвестициялар ва ташқи савдо мажмуаси раҳбари.\nБеҳзод Мусаев — Ўзбекистон Республикаси Бош вазирининг ўринбосари — таълим, соғлиқни сақлаш ва ижтимоий муҳофаза мажмуаси раҳбари.\nШуҳрат Ғаниев — Ўзбекистон Республикаси Бош вазирининг ўринбосари — агросаноат, қишлоқ ва сув хўжалиги, озиқ-овқат ва истеъмол моллари комплекслари масалалари мажмуаси раҳбари.\nИлҳом Маҳкамов — Ўзбекистон Республикаси транспорт вазири.\nAлишер Султонов — Ўзбекистон Республикаси энергетика вазири.\nБотир Зокиров — Ўзбекистон Республикаси қурилиш вазири.\nЖамшид Қўчқоров — Ўзбекистон Республикаси иқтисодиёт ва саноат вазири.\nТимур Ишметов — Ўзбекистон Республикаси молия вазири.\nНозим Ҳусанов — Ўзбекистон Республикаси Бандлик ва меҳнат муносабатлари вазири.\nОзодбек Назарбеков — Ўзбекистон Республикаси маданият вазири.\nПўлат Бобожонов — Ўзбекистон Республикаси Ички ишлар вазири.\nAбдулазиз Кaмилов — Ўзбекистон Республикаси Ташқи ишлар вазири.\nСардор Умрзоқов — Ўзбекистон Республикаси ташқи савдо вазири.\nБаҳодир Қурбонов — Ўзбекистон Республикаси мудофаа вазири.\nAбдуқодир Тошқулов — Ўзбекистон Республикаси олий ва ўрта махсус таълим вазири.\nШерзод Шерматов — Ўзбекистон Республикаси халқ таълими вазири.\nШавкат Ҳамроев — Ўзбекистон Республикаси сув хўжалиги вазири.\nЖамшид Хўжаев — Ўзбекистон Республикаси қишлоқ хўжалиги вазири.\nРусланбек Давлетов — Ўзбекистон Республикаси адлия вазири.\nAбдуҳаким Ҳожибоев — Ўзбекистон Республикаси соғлиқни сақлаш вазири.\nТурсинхон Худайберганов — Ўзбекистон Республикаси фавқулодда вазиятлар вазири.\nШуҳрат Содиқов — Ўзбекистон Республикаси Aхборот технологиялари ва коммуникацияларини ривожлантириш вазири.\nШерзод Ҳидоятов — Ўзбекистон Республикаси Уй-жой коммунал хизмат кўрсатиш вазири.\nAгриппина Шин — Ўзбекистон Республикаси Мактабгача таълим вазири.\nИброҳим Aбдураҳмонов — Ўзбекистон Республикаси инновацион ривожланиш вазири.\nРаҳмат Маматов — Ўзбекистон Республикаси маҳалла ва оила масалалари вазири.\nРасмлар Интернетдан олинди.\nАброр Поёнов тайёрлади


Сотилган қўйлар ўғирланган бўлиб чиқди » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » ИИБ хабарлари » Сотилган қўйлар ўғирланган бўлиб чиқди\nЖорий йилнинг 6 февраль куни Пахтакор тумани, Ғалаба маҳалла фуқаролар йиғини ҳудудида жойлашган бозорда Зафаробод тумани, Ёрқин маҳалла фуқаролар йиғинида истиқомат қилувчи 1996 йилда туғилган Қ.Ҳ. ўзини шубҳали тутди.\nУшбу ҳолат ҳуқуқни муҳофаза қилувчи ходимларнинг эътиборини тортди. Ўтказилган тезкор суриштирув натижасида Қ.Ҳ. ўғирланган қўйларни билган ҳолда Зафаробод тумани, Ёрқин шаҳар фуқаролар йиғинида истиқомат қилувчи 1998 йилда туғилган М.Ш. ҳамда ушбу маҳалладаги таниши 1998 йилда туғилган фуқаро Қ.Ш. лардан сотиб олган.\nЎғриланган қўйлар Арнасой тумани Олтин водий қишлоқ фуқаролар йиғинида истиқомат қилувчи 1995 йилда туғилган Қ.З. га тегишли бўлиб чиқди.\nҲолат юзасидан Ўзбекистон Республикаси Жиноят кодексининг 169-моддаси 2-қисми “г” банди билан жиноят иши қўзғатилган.


Xiaomi президенти янги рекордчи – 48 МПлик камерали смартфонини кўрсатиб, тақдимот вақтини ҳам айтди! - Terabayt.Uz\nXiaomi президенти янги рекордчи – 48 МПлик камерали смартфонини кўрсатиб, тақдимот вақтини ҳам айтди!\nКейинги йилларда турли маҳсулотлари билан ўзини кўрсатиб келаётган Xiaomi компанияси энг юқори аниқликка эга – нақ 48 мегапикселлик камерали смартфон тайёрламоқда. Унинг айнан қайси модел эканлиги борасида турли маълумотлар мавжуд – бу Mi 9 ёки Mi 8s флагмани бўлиши мумкин.\nЎҚИНГ: Xiaomi Mi 9 сертификатланди – 48 МПлик уч модулли камера, Snapdragon 8150 чипи ва бошқа маълумотлар\nКомпания президенти Линь Бинь (Lin Bin) бугун Weibo тармоғида унинг суратини эълон қилди. Аниқроғи – бу «жонли» расмда яхлит смартфоннинг ўзи эмас, балки унинг фақат камера блоги, шундаям бир қисмигина акс этган. Унда камера сенсорининг бир чеккаси, фоточақноқ ва унинг 48 мегапикселли эканлиги ҳақидаги ёзув кўринади, холос:\nАфтидан, «хитойча Apple» ушбу камерофони билан Nokia брендининг бу борадаги рекордини «синдириш»ни ният қилган: унинг 808 PureView смартфони энг юқори аниқликда – 41 мегапикселлик камерага эга.\nЎҚИНГ: Nokia яна бир афсонавий брендни «тирилтирмоқчи»\nЛинь Бинь ушбу рекордчи смартфон ҳақидаги тафсилотларни маълум қилмаган, фақат унинг 2019 йил январида тақдим этилишини айтган, холос. Кейинги йилларда смартфонсозликда пайдо бўлган трендларга қараганда, Xiaomi’нинг бу қурилмаси икки ёки ҳатто уч модулли бош камерага эга бўлади.\nУмуман олганда, 48 мегапикселлик камерали смартфоннинг қайси нарх тоифасига ҳамда Redmi ёки Mi туркумига оид бўлиши ҳам ҳозирча номаълум. Xiaomi’нинг флагман моделлари шундоқ ҳам кўплигини ҳисобга олиб, таҳлилчилар унинг ўрта нархли смартфон бўлишини ҳам тахмин қилишмоқда.\nМасалан, Samsung’нинг тўрт модулли бош камерага эга Galaxy A9 модели ҳам ўрта нарх тоифасига мансуб бўлиб, Xiaomi’нинг ушбу гаджети унга асосий рақиб бўлиши кутилаётир. Дарвоқе, Galaxy A9 яқинда Terashop.uz интернет-дўконимизга етиб келган, унинг кўк ёки пушти корпусдаги, 6/128 ГБ хотирали талқинини 4 355 000 сўм эвазига онлайн усулда харид қилиш имкони мавжуд.\n#Xiaomi #андроид смартфон #смартфон камераси #янги технологиялар #камерофон #Xiaomi Mi 9 #Xiaomi Mi 8s


Минг бир жон (ҳикоя) [Abdulla Qahhor]\n— Шу шўрлик аёлни бир кириб кўрайлик! Уч кунлиги борми, йўқми... Соб бўлган дейишади...\n— Ҳа, ўн йил бўлибди. Бечора турмуш қилганига бир йил бўлар-бўлмас шу дардга йўлиққан экан. Томоғидан ҳеч нарса ўтмайди. Овқатни қорнига қуйишади... Тешиб қўйилган... Баъзан ўзи қуяди, баъзан эри.\n— Келинглар... Раҳмат! Одамга одам қувват бўлади, минг раҳмат! Акрамжон, курси қўйиб беринг...\nОфтоб яна ёришди. Мастурани баралла кўрдик... Кўз ўнгимизда хаста эмас, ўлик, ҳақиқий ўлик, сап-сариқ терию суякдан иборат бўлган мурда ичига ботиб кетган кўзларини катта очиб ётар эди... Тобутда ётган ўликнинг қўлими, оёғими бирон сабаб орқасида бехосдан қимирлаб кетса киши қай аҳволга тушади? Унинг ўлим пардаси қоплаган юзида чақнаб турган кўзларини кўрган киши худди шу аҳволга тушар эди.\nБоя бизни кутиб олган йигит — Акрамжон курси қўйиб берди. Мирраҳимов икковимиз ўтирдик. Ҳожи ака йўғон гавдаси билан Мастурани тўсиб тикка туриб қолди. Ёнимдаги курсини суриб Ҳожининг этагидан тортай десам, қорни силкиняпти... Ажабо, бу одам нега кулаётибди, деб афтига қарасам... ранги бўз бўлиб кетибди! Унинг қўрққанини пайқаб, ҳамшира дарров йўл қилди:\n— Ие, Ҳожи ака, сизга дори бериш эсимдан чиқибди-ку, юринг! - деди ва Ҳожини етаклаб чиқиб кетди. Ҳожи коридорга чиқиб йиқилармикан, деб ўйлаган эдим, йўқ, хайрият, гумбурлаган товуш эшитилмади...\n— Бунақа нарса менга таъсир қилмайди,— деди,— Акрамжон, буларга тобут воқеасини айтиб беринг... йўқ, йўқ, ўзим айтиб бераман! Бунга беш йилдан ошди. Кўз олдимдан кетмайди... Қалин қор ёққан кун эди. Мен деразанинг рўпарасида мана шу хилда ётибман, Акрамжон пайпоғини ямаётган эди шекилли. Бирдан кўча эшигимиз очилди-ю, қизил бир нарса кирди, нима экан деб қарасам - тобут! Акрамжоннинг икки ўртоғи ҳовлимизга тобут кўтариб кирди! Юрагим жиғ этиб кетди... Вой шўрим, наҳот ўлган бўлсам... То эс-ҳушимни ўнглаб, Акрамжонга бир нима дегунимча, бояги иккови тобутни деворга суяб қўйиб, уйга кириб келди; уйга кирди-ю, мени кўриб иккови ҳам бояги Ҳожи акангиздай шайтонлаб қолаёзди. Акрамжон ҳайрон... Мен ана кетди, мана кетди бўлиб ётган эдим-да, ўша куни эрталаб биров автобусда йиғлаб кетаётган бир болани кўриб, менинг укамга ўхшатибди-ю, шундан ҳалигидай гап тарқалибди... Тобутни бузиб печкага қалашди. Менга шу ҳам таъсир қилгани йўқ. Бунақа нарсалар ўлим кутиб ётган касалга ёмон таъсир қилиши мумкин, мен ҳеч қачон ўлим кутган эмасман, кутмайман ҳам! У ёғини суриштирсангиз, мен одам боласининг ўлим кутишига, яъни дунёдан умид узишига ишонмайман. Ҳатто тилдан қолган касалнинг розилик тилашиб қарагани ҳам дунёдан умид узгани эмас, балки «розилик тилашгани ҳали эрта» дермикин деган умид билан, дунёда тенги йўқ, тимсоли йўқ зўр умид билан қарагани деб биламан.\nEртасига Мастура ҳақида яна бир кўнгилсиз гап эшитдик: бечоранинг томоғидан ҳеч нарса ўтмаслиги устига қорнига тез-тез сув тўпланар экан...\n— Қаердадир кўргандай бўламан, лекин...\n— Энди ҳам танимадингизми?— деди.\n— Кучимни, ғайратимни тўла-тўкис ишга солиб юрибман, - деди.\n— Оператсияга кириб кетаётганингизда мен йўлакда турган эдим, ҳаяжонда бўлсангиз керак, танимадингиз...\n— Йўқ, амаки,— деди Мастура бир оз хижолат бўлиб,— кечирасиз, атайин сўрашмаган эдим... Сўрашсам, менга тасалли берар эдингиз... Ўша тобда менга тасалли бериб айтилган ҳар бир сўз ишончимга рахна, кўнглимга ғулғула солиши мумкин эди.\n13 Nurli choʻqqilar (hikoya) [Abdulla Qahhor] 568\n14 Nutq (feleton) [Abdulla Qahhor] 2041\n15 Нурли чўққилар (ҳикоя) [Abdulla Qahhor] 413\n16 Нутқ (фельетон) [Abdulla Qahhor] 465\n19 Прозрение слепых (рассказ) [Abdulla Qahhor] 410


Исроилда электромобиллар батареясини йўл-йўлакай зарядлайдиган йўл қурилади » Новости Узбекистана сегодня: nuz.uz\nНовости Узбекистана → Фан ва технология → Исроилда электромобиллар батареясини йўл-йўлакай зарядлайдиган йўл қурилади\n13-01-2017 13:53 0 595 Рейтинг1 Чоп этиш\nИсроилда электромобиллар батареясини йўл-йўлакай зарядлайдиган йўл қурилади\nЭлектромобилларнинг ноқулай тарафи тез-тез зарядлаб туриш эҳтиёжидир.\nАккумуляторлар кундан кунга такомиллашиб бораётганига қарамасдан электромобилнинг йўл захираси ҳалигача кўнгилдагидек эмас. Аммо яқин келажакда ҳайдовчиларни бу муаммодан исроиллик олимлар қутқариши мумкин. Electroad компанияси электрмобиль ҳаракатланиши чоғида йўлдан қувват олиш технологиясини ишлаб чиқди. Қувватбахш йўллар Тел-Авивда қурилиши кутиляпти, деб ёзади Carzone сайти.\nАввало йўлнинг автобус қатнайдиган қисми “электрлаштирилади”. Сўнг қолган қисми ҳам электр қуввати тарқатувчига айланади. Махсус машина ёрдамида 8 см чуқурликда траншея қазилиб, индукцион симғалтак (катушка) ётқизилади. Сўнг асфалтни яна ёпиб қўйилади. Йўл остидаги симғалтак 25 см баландликкача энергияни симсиз узатиб туради. Унинг энергияси ҳайдовчи ва йўловчиларга етиб бормайди.\nҲозирги кунда симсиз зарядлаш технологияси Electroad компанияси томонидан 20 метрли тажриба майдончасида синаб кўрилди. Мазкур технологиянинг афзал томонлари кўп. Масалан, электрли автобуснинг батареяси беш тонна оғирликда бўлиб, нархи 300 минг доллар туради. Агар бу батареядан воз кечилса, автобус енгиллашиб, энергия истеъмоли камаяди.\n“Бизнинг технологиямиз, содда, пухта ва кенг кўламлидир. Зарядлаш элементларини ётқизиш учун мис ва резина керак бўлади холос. Мавжуд йўлларда ётқизиш ишларини тезгина ўтказиш мумкин. Келажакда Исроилдаги электрли транспортнинг барчасини ҳаракатланиш вақтида индуктив зарядлаш технологиясига ўтказамиз. Бундан ташқари, компаниямиз тадқиқот ишлари учун Европадан грант олди, шундай экан электрлаштирилган йўллар тез орада Европада ҳам пайдо бўлиши мумкин”, дейди Electroad компаниясининг директор Орен Эзер.


Қашшоқлик сабаблари ва унга қарши курашиш йўллари - Anhor\nAnhor Все посты Қашшоқлик сабаблари ва унга қарши курашиш йўллари\nҚашшоқлик ҳар қандай жамият учун тавқи-лаънат ҳисобланади, чунки қашшоқлик чегарасида яшайдиганларни яхши ҳаётга бўлган ишончдан, яхши яшаш учун мотивациядан ва ниманидир ўзгартириш кераклиги ҳақидаги фикрлардан маҳрум қилади.\nЭҳтимол, қашшоқликнинг айнан шу сифатлари уни жамиятни бошқаришнинг қулай воситасига айлантираётган бўлса ажабмас. Ахир, абсолют қийматлардаги умумий бойликлар умумий аҳоли сонида зиғирдай бўлган одамларнинг кичик гуруҳига тегишли.\nҲукумат одамларнинг турмуш шароитлари яхши томонга ўзгаришидан манфаатдор эканига, ҳар бир кишига жамиятнинг моддий ва маънавий ресурсларидан тенг фойдаланишни таклиф қилишга тайёр эканига бўлган ишонч – болаларча соддалик бўларди. Айниқса, агар шундай йўналиш олган ҳукумат ҳокимиятни қўлдан чиқаришдан мутлақо манфаатдор бўлмаган тор кишилар доирасининг назорати остида бўлса.\nБундан хулоса шуки, чўкаётганларни қутқариш чораси чўкаётганларнинг ўз қўлида. Буни аҳолининг чўкаётган қатлами қанча тез англаб етса, кеч бўлмасиданоқ ниманидир тўғирлаш имконияти шунча кўп бўлади.\nАммо қашшоқлик билан курашиш учун энг аввало қашшоқлик сабабларини тушуниб етиш лозим, ахир у ҳар доим конкрет сабабларга, маданий-тарихий, ижтимоий-иқтисодий контекстга, фонга эга бўлади.\nОдатда қашшоқлик сабаблари ва кўламлари муайян моддий мезонлар асосида ва мақсадли сўровларни ўтказиш, ижтимоий-иқтисодий муҳитни, иқтисодиёт ривожининг ўзига хос хусусиятларини ўрганиш йўли билан аниқланади. Менда бундай тадқиқотлардан фойдаланиш имконияти йўқ, шу боис мақолада фақат ўзимнинг кўп йиллик кузатувларим ва хулосаларимга таянаман. Шунга мос равишда, бу ерда баён этилганларнинг барчаси – менинг шахсий фикрим бўлиб, охирги инстанцияда ҳақиқатга даъвогарлик қилмайди.\nЖамият томонидан мажбуран юклатилган муайян шароитлар туфайли ўзининг минимал, аммо объектив моддий ва маънавий эҳтиёжларини қондира олмайдиган одам мен учун қашшоқ одам ҳисобланади. Фикримча, қашшоқлик чегараси, бойлик каби аниқ бир тавсифга эга эмас. Чунки бугунги “қашшоқ” одам 20 аср бошида, социализмда, “ўртаҳол” ҳисобланиши мумкин эди. У ўз квартирасига, оддий ижтимоий қулайликларга, телевизор ва совутгичга эга – шу холос… У ўз топган-тутганини шу квартирани сақлашга сарфлаши, ўзи ярим оч ҳолда яшаши, йиллар давомида энг арзон кийимларни кийиши, фарзандларига яхши (олий) таълим бера олмаслиги, дам олишга бора олмаслиги, агар касалланса, даволана олмаслиги – чизиқ ортида қоладиган нарса… Айнан шу боис социализмда таълим, соғлиқни сақлаш, жисмоний маданиятни ривожлантириш (ҳеч бўлмаганда базавий даражада) муаммоларни қатъий тарзда ҳал қилинган.\nҚашшоқлик сабаблари нимада?\nБиринчи ва энг асосий сабаб – таълим даражасининг жамиятнинг (шу жумладан ишлаб чиқаришнинг) базавий эҳтиёжларидан ортда қолиши ва жамиятнинг барча қатламлари учун бир хил сифатли таълим олиш имкониятининг йўқлиги. Натижада, ишчи қўллар кўп (оддий таклиф), талаб қилинган малакали ходимлар эса жуда кам. Ишчи кучи миграцияси муаммоси ҳам айнан шунда – бизда ишчи кучи ортиқча эмас, балки малакасиз ишчи кучи ортиқча, унга бўлган талаб йилдан-йилга тушиб бормоқда.\nМалакасиз киши, ўз номи билан, кўпроқ қўшилган қийматни ярата олмайди, демакки, юқорироқ иш ҳақига ҳам даъвогарлик қилолмайди.\nИшчи кучига бўлган талаб таҳлили шуни кўрсатмоқдаки, малакали ишчи кучига талаб жуда катта, аммо таклифлар жуда кам. Ўзимнинг энг муҳим позицияларга, яъни газпайвандчи, электрпайвандчи, электр симларини ўтказиш бўйича монтажчи, сантехника ускуналарининг монтажчиси лавозимларига одамларни қабул қилиш тажрибам чоғида берилган аризаларнинг умумий сонидан ярмини танлаб олганимиз, улардан фақат 10 фоизигина синов муддатидан ўтгани эсимда.\nШу билан бирга, 5 йилдан бери биз сотувлар бўйича яхши мутахассисни ҳамон топа олганимиз йўқ. Ишга даъвогарларнинг ҳаммаси хусусий секторда қандай ишлаш кераклигини, товар ва хизматларни қандай сотиш лозимлигини билмайди.\nКасб-ҳунар техника таълими тизими йўқ қилинди, ўрнига эса янги бирор нарса таклиф қилинмади. Ўқув муассасаларининг бўлғуси ишчи кучи истеъмолчилари билан алоқалари, иқтисодиётнинг ишчи касбига ва бошқа касбларга бўлган реал эҳтиёжини тўғри белгиламаслик туфайли йўқотилди.\nИккинчи сабаб: иқтисодиётнинг хароб бўлиши ва ундан кейинги давлат мулкини хусусийлаштириш ишлари сифатли ишчи кучидан манфаатдор бўлган мулкдорларнинг янги синфини яратмади. Халқ бойлиги бир гуруҳ шахсларнинг қўлига тушди, уларнинг ҳаммаси ҳам оддий фуқароларнинг ҳуқуқларини, юқоридан аралашувсиз, ишончли ҳимоя қилиши мумкин бўлган тийилишлар ва қаршиликлар тизими ишлашидан манфаатдор эмасди.\nУчинчи сабаб: социализмдан капитализмга ўтиш даврини бошидан кечирган одамларнинг руҳий тайёр эмаслиги, уларнинг инфантилизми, худди социализмдаги каби патерналистик давлатга бўлган умиди.\nТўртинчи сабаб: умумий қадриятлар тизимининг хароб бўлиши, жамиятда ахлоқ ва ироданинг тушиб кетиши, аниқ мўлжаллар ва одатий бир маъноли жавобларнинг йўқлиги. Нима қилишни билмайдиган, саводи паст аҳоли реал ҳаёт сифати, ҳаёт фаолияти усуллари ҳақида ўйламасдан, омон қолиш усулларини излай бошлади. Шунга мос равишда кўпчилик одамларда ўзини пастроқ кўриш комплекси ривожланди: улар ишонмай қўйди ва вазиятдан чиқиш йўлларини излашни тўхтатди, ўзларига бўлган ишончни йўқотиб, осон бошқариладиган тобе оломонга айланди. Бунинг устига муайян манипуляциялар орқали қашшоқ бўлиш айб эмас деган ўгит пайдо бўлди. Ҳолбуки, назаримда, ўзининг бир марта бериладиган ҳаётини ўзгартиришга ўзида ирода топа олмаслик, турмушининг фақирлигини сезмаслик энг катта айбдир.\nБешинчи сабаб: СССР пайтида Москва бўлганидай, иқтисодий ва ҳарбий жиҳатдан кучли бўлган Марказнинг йўқлиги (сиёсий маънода), мамлакат иқтисодиётини кўп жиҳатдан ўз мудофаасини, жамоат тартибини, жойларда оддий давлат ҳокимиятини таъминлашга катта эътибор қаратишга ҳам мажбур этди. Бу куч ишлатувчи тузилмаларнинг босими ва таъсири кучайишига олиб келди, улар фуқаролик ташаббусларини бераётган фуқаролик институтларига тазйиқ ўтказа бошлади. Энди одамлар ўз ҳуқуқларини ҳимоя қилиш имкониятидан ҳам маҳрум бўлдилар, улар қашшоқ, аммо тинч яшашни кафолатлайдиган ўз ҳаётларига кўникишга мажбур бўлди.\nОлтинчи сабаб: давлатнинг иқтисодий ҳаётга ҳаддан ташқари кўп аралашиши, хусусан: маҳаллий валюта конвертациясини чеклаш, ҳаддан ташқари катта солиқлар, бюджет маблағларининг деярли назоратсиз сарфланиши, монополияларнинг пайдо бўлиши, ҳар қандай моддий ва интеллектуал ресурслардан фойдаланишни чеклаш ва ҳ.к.\nҲозир нима юз беряпти?\nОллоҳга шукурким, қашшоқлик пайдо бўлишининг шарт-шароитлари аста-секин йўққа чиқиб бормоқда. Афтидан, қашшоқлик сабабларини англаш учун вақт, ҳам ҳукуматнинг, ҳам фуқароларнинг, янгидан пайдо бўлаётган фуқаролик жамиятининг, унинг институтларининг қашшоқликни енгиб ўтиш бўйича дадил қадамлари зарур эди.\nАммо ташвишли тенденциялар ҳам кузатилмоқда. Бу борада катта умидларни бераётган кичик ва ўрта бизнес ўз позициясини мустаҳкамлаб олиб, ишчи кучи бўйича талаб ва таклиф мувофиқлигини таъминловчи “майдон”ни яратади, аста-секин одамлар учун моддий, молиявий ресурслардан, ер ости бойликларидан, ердан фойдаланиш бўйича тенг шароитларни яратади деган умидлар бор эди. Бироқ шошқалоқлик билан ўтказилган солиқ ислоҳоти, иқтисодиёт иштирокчиларини рағбатлантиришга, ерни хусусийлаштириш бўйича ташаббусларга, йирик давлат активларини ижарага беришга бўлган танлама ёндашув, молиявий ресурсларнинг (нафақат уларнинг) ўта юқори қийматлари бу умидларни хавф остига қўйди.\nБунга қўшимча равишда, давлат капитализмининг, яъни давлат-хусусий сектор шериклигининг ривожланиши, олигархатнинг асосий миллий бойликлар устидан назорат қилишининг кучайиши шунга олиб келдики, аҳолининг қатламларга ажралиши янада кучайиши учун шарт-шароитлар мустаҳкамланди.\nҚашшоқликка қарши қандай курашиш мумкин?\n· Талаб ва таклифни иложи борича яқинлаштириш учун таълим стандартлари ва уларни тақдим этиш шартларини (бошланғич, ўрта, олий таълим) қайта кўриб чиқиш;\n· Кичик ва ўрта бизнес (КЎБ) фаолияти шароитларини қайта кўриб чиқиш ва КЎБларнинг ривожланишига максимал ёрдам берадиган ривожланиш моделини ишлаб чиқиш;\n· Бюджет устуворликларини таълим, соғлиқни сақлаш, жисмоний маданият, спорт, сайёҳлик, маданият ва тарихий ёдгорликларни муҳофаза қилиш томонига қайта кўриб чиқиш;\n· Кўп фарзандли оилалар, ногиронлар ва кам таъминланган оилаларни қўллаб-қувватлаш учун манзилли дастурларни ишлаб чиқиш.\nБу рўйхат мамлакатда қашшоқлик даражасини пасайтиришга кўмаклашадиган эҳтимолий чораларнинг тўлиқ рўйхати эмас, албатта. Бироқ, бу борада конструктив мунозара ва Ҳукуматнинг конкрет чоралари жуда зарурлиги яққол кўриниб турибди.\nАбдулла Абдуқодиров, колумнист


“Наполи” Гаттузо билан шартномани узайтирмоқчи / Olamsport.com\n07 мар 07:04\n“Наполи” Гаттузо билан шартномани узайтирмоқчи\nТеглар : НаполиГаттузоЛаурентис\n“Наполи” президенти Аурелио Де Лаурентис жамоа бош мураббийи Женнаро Гаттузо билан учрашди.\nИталиялик журналист Жанлука Ди Мариционинг хабар беришича, учрашув жуда яхши атмосферада кечган. Унда “Наполи”нинг кейинги ўйинлари муҳокама қилинган. Ундан ташқари жамоа президенти ва мураббийи бир қатор футболчилар билан амалдаги шартномасини узайтириш борасида фикр алмашишган.\nЖамоа президенти шунингдек, Гаттузони қўллаб-қувватлашини маълум қилган. Мураббийнинг амалдаги шартномаси жорий йилнинг июнида якунига етади. Агар “Наполи” кейинги мавсум учун ЕЧЛ йўлланмасини қўлга киритса, шартнома автоматик равишда яна бир йилга узайтирлиши ҳақида банд бор.\nУчрашув давомида томонлар ўзаро ҳамжиҳатликда ишлашдан мамнун эканликларини изҳор этишган. Кейинроқ мураббийнинг амалдаги шартномасини узайтириш борасида яна бир учрашув ўтказилиши кутилмоқда. “Наполи” айни пайтда Италия А сериясида 26 турдан кейин 39 очко тўплаб, 6-поғонада бормоқда.\nЛука Йовичга 45 миллион евро тўлайдиган клуб топилди 0\nАзмун А Cерияга кўчиб ўтиши мумкин 0\n"Атлетико" "Наполи"нинг икки ҳужумчисини жамоага таклиф қилмоқчи 0


Ғоя ҳақида — У ким, бу нима — QOMUS.INFO\nQOMUS.INFO > Ғ ҳарфи > ҒОЯ\nҒОЯ — инсон тафаккурида вужудга келадигая, жамият ва оламларни мақсал сари етаклайлиган фикр. Унда оламни билиш ва амалий ўзгартириш мак,садлари. у. тарга эришиш йўллари ва воситалари мужассам бўлали. Фатсафа тарихида Ғоя турли маъноларда кўлланган. Демокрит атомдарни. Пктюн модлий бўлмаган, конкрет карса ва ҳоди-салардан ташқарида бўлган идеат моҳиятни Ғоя деб ҳисоблаган. Форобий «фозил жамият», Навоий «адолатли жамият» Ғ. ларини илгари сурганлар. 17 – 18-а. ларда Ғоя тушунчаси билиш пазарияси билан боғлаб изоҳланган. Шу асосда Ғоя ларнинг келиб чиқиши, билишнинг гурли даражалари. шакллари билан атоқаси. умуман билиш жараёнила тутган ўрни масалалари таҳлил қилинган. Янги даврда \_\_. Кант Ғ. ларни ақт тушунчалари сифашда асослашга ҳаракат қилган. Фихте фикрича, Ғоя «мен» нинг мақсадидан иборат. Гегель фалсафасида Ғоя тараққиёт жараёнини ўзила тўла гавлапантирадиган моҳпят сифатида талқин этилган.\nТажриба натижатарп Ғояда умумлапгади ва шу маънола билим шаклига айланадм. Ғоя нарса ва ҳодисаларнинг фақат мавжуд хусусиятларини эмас, балки уларнинг ривожланиш тенденцияларини. келажакхаги ҳолатларини ҳам ифола этали. 1Ш пуқтаи назардан қараганда, Ғоя амалиётга жорий қилса бўладиган билимдан ибо-рат. Демак. Ғоя билиш ва амалий фаолият ўртасида фаол боғловчи ҳисоблапади ва у барча янги нарсаларни яратишнинг асосидир. Фанда эса Ғоя мавжуд били. мларни синтез қилиш, умумлаштириш ва қатъий тартибга солиш воситаси бўлиб хизмат қилади. Бу, аввало, ҳар қандай тахминлар, тамойиллар ва тасаввурларни бирлаштириб, яхлит тизим ҳолига келтиради ва кашф этилаётган қонунлар, илмий назарияларнинг ўзагини ташкил этади.\nҒоя фалсафий тафаккур доирасида хилма-хил маъноларда талқин этилган тушунчалардан биридир. Бугунги кунда фалсафий тафаккур эришган натижаларга таяниб, Ғоянинг моҳия-ти, гносеологик мақоми тўғрисида муайян умумий хулосаларга келинган.\nИлмий факт, муаммо, фараз, назария каби воқеликни акс эттириш, илмий билишнинг ўзига хос шакли, янги билим ва парадигма (система) сифатида чиқадиган Ғояда воқелик бундан кейин қай йўналишда ўрганилиши зарурлиги ҳақидаги кўрсатма, мақсад ботиний тарзда мужассамлашган бўлади ва шу туфайли у улкан йўналтирувчилик ролини ўтайди. Илмий Ғояга хос бўлган хусусиятлар қараб чиқилганда Ғоянинг тарихий тараққиётдаги ўрни янада ой-динлашади. Ҳар қандай Ғоя каби илмий Ғоя ҳам улкан йўналтирувчилик ролини ўтайди. Мас. атомларнинг мавжудлиги ҳақидаги Ғоя асрлар давомида илмий изланишларни уни топиш, хусусиятларини тадқиқ этиш, дунёнинг тузилишидаги ўрнини аниқлашга йўналтириб келди. Натижада атом кашф қилинди. Бу кашфиёт оламнинг тузилиши тўғрисидаги тасаввурларнинг бутунлай ўзгаришига олиб келди. Аммо илм-фан тараққиётида салбий из қолдирган ғайриилмий Ғоялар ҳам бўлган. Мас, ўз даврида кибернетика ва генетиканинг «сохта фан»лигини асослашга қаратилган Ғоянинг устувор бўлгани бу фанлар ривожини бир неча йилга орқага суриб юборди. Илмий Ғоялар тараққиёт омилига айланиши учун маълум шартшаро-ит бўлиши керак, яъни жамиятнинг умумий билим даражаси юзага келган янги билимни қабул қилишга тайёр бўлиши ҳамда уни текшириб кўриш, тасдиқлаш ёки инкор этиш имконияти — қуроллар, воситалар. молиявий ресурсларга эга бўлиши лозим. Акс ҳолда у маълум маданий-маърифий ҳодиса сифатида қолиб кетади. Ғоянинг воқеликка мос келиши муҳимдир.\nИжтимоий Ғоя илмий Ғоядан фарқ қилиб, одамларни уюштирувчилик хусусиятига ҳам эга, шу билан бирга у жамият ҳаётига бевосита таъсир ўтказа олади. Бунда Ғоя ижобий ёки салбий роль ўйнаши мумкин. Ўзбекистонда мустақиллик даврида миллий истиқлол Ғ. си концепцияси ишлаб чиқилди.\nҒоя ният, режа маъноларини ҳам англатади.


Нотинч Қозоғистон: сабаблар, саволлар, сабоқлар – HURRIYAT\nНотинч Қозоғистон: сабаблар, саволлар, сабоқлар\nЗамонавий Қозоғистон давлатчилиги мисли кўрилмаган синовга рўбарў келди. Жорий йил 2 январь куни Жанаўзен шаҳрида суюлтирилган газ нархи оширилишига қарши бошланган норозилик намойиши бутун мамлакатни остин-устун қилган воқеаларга дебоча бўлди. Бу ҳодисалар донишманд шоиримиз Абдулла Ориповнинг “Гоҳ оддий тасодифнинг оддий бир ҳамласида Капалак қанотидай учиб кетар қасрлар” деган сатрларини ёдга солди.\nДавлат раҳбариятининг намойишчиларга ён бериши – газ нархи туширилиши, Вазирлар Маҳкамасининг тарқатиб юборилиши акс таъсир этди. Аксилҳукумат чиқишлари кўлами янада кенгайиб кетди, учқун алангага айланиб, бошқа шаҳару қасабаларни ҳам домига тортди. Президент Қосим-Жўмарт Тўқаев геосиёсий мустақилликни довга тикиб, мамлакатга Коллектив хавфсизлик шартномаси ташкилоти (КХШТ) тинчликпарвар қўшинини киритишга мажбур бўлди.\nБундай кўламдаги оммавий намойишларга фақат ёнилғининг қимматлашувини сабаб ўлароқ кўрсатиш соддалик бўлур эди. Зеро, бир гуруҳ “муқарраб” шахсларнинг иқтисодиётнинг муҳим соҳалари устидан назорат ўрнатиб бойлик орттираётгани, монопол ширкатларнинг “ўзим бўлай” сиёсати, коррупция, ишсизлик кўпдан буён аҳоли норозилигига доялик қилаётган эди.\nШу тариқа ўзгаришларни талаб қилган аҳоли қатлами кўчага отланди. Ҳукумат намойишчиларнинг аксар талабларига қулоқ тутди, ҳатто Нурсултон Назарбоев Хавфсизлик кенгаши раиси лавозимидан истеъфо берди. Аммо одамлар уй-уйига тарқай демади. Чунки вазият аллақачон издан чиққан, тинч намойишчилар тушунуксиз бир алфозда ғазабнок оломонга айланган эди. Издиҳом оралаган қуролли шахслар давлат ҳокимияти идораларига ҳужум уюштира бошлади, савдо мажмуалари, бино-иншоотларни ғорат этмоққа тушди. Шаҳарлар бамисоли муҳораба майдонига айланди, ҳуқуқ-тартибот идоралари вакиллари ўлдирилди, давлат муассасалари ёқиб юборилди. Оломон биноларга эмас, гўё ўз истиқболига, умиду ишончига ўт қўйди. Фуқароларнинг тинч намойиши орқали ўз ҳақ-манфаатларини талаб қилиши халқаро меъёрларда мустаҳкамланган ҳуқуқ саналади. Аммо қонун сарҳадини бузиб, зулм-зўравонлик ва бузғунчилик йўлига ўтиш на халқаро ҳуқуқ, на инсонийлик мезонларига тўғри келади.\nНотинчлик рўй берган маҳал энг аввал ҳақиқат қурбон бўлади. Бу гал ҳам вазият хусусида бир-бирига зид хабарлар тарқалди. Хўш, намойишчилар орасида каллакесарлар, мерганлар тўдаси қаердан пайдо бўла қолди?\nҚозоғистон раҳбарияти дастлаб норозилик акцияси қатнашчиларини “намойишчилар” деб атаган бўлса, қуролли ҳужум ва зўравонлик кучайгач, уларга нисбатан “террорчилар”, “босқинчилар” истилоҳларини қўллашни маъқул кўрди. Ташқи ишлар вазирлиги эса хунрезлик қилаётган шахслар хорижда тайёрланган қўпорувчилар экани ҳақида баёнот берди. Буни тасдиқловчи маълумотлар эса ҳали тўлиқ очиқланганича йўқ.\nНе тонгки, мамлакатнинг иқтисодий-молиявий пойтахти саналган Олмаотада бошбошдоқлик, хўжасизлик авж олди. Ҳарбийлар ва ҳуқуқни муҳофаза қилиш идоралари нега сусткашликка йўл қўйди? Ёки улар амалдаги президент буйруқларини бажаришдан бош тортдими? Қўшҳокимиятчилик, сиёсий гуруҳбозлик панд бердими?\nСўнгги кунларда Қозоғистон Миллий хавфсизлик қўмитаси собиқ раиси ва яна бир қатор юқори мартабали шахсларга нисбатан давлатга хиёнат айблови билан жиноий иш очилгани фитна илдизи чуқур эканидан далолат бераётгандек.\nЎз ҳамқавмларининг молию жонига тажовуз қилган биродаркушлар ким эди? Уларнинг қўлига қурол тутқазганлар-чи?.. Жавобсиз саволлар кўп. Аксилтеррор амалиёти якунланиб, осудалик тўлиқ ўрнатилгач, жумбоқли масалалар жиддий тафтиш-тадқиқ этилса ажаб эмас.\nШубҳасиз, бу тартибсизликлар Қозоғистон иқтисодиётига кучли зарба берди. Биргина тадбиркорлар ва мулкдорларга етказилган зарар бир неча юз миллион доллар дея баҳоланаётир. Мамлакат миқёсидаги молиявий йўқотишлар кўп ҳадли рақамларни ташкил этиши шубҳасиз. Зўравонлик ҳамда фаровонлик ҳеч қачон ёнма-ён яшай олмайди. Бир кун жанжал рўй берган жойдан қирқ кун барака қочиши маълум. Боз устига, юрт бошига йўқчилик келганда унинг жабрини асосан қўли қадоқ, тўни ямоқ раият тортади. Қўшни мамлакатнинг айрим корчалонлари ҳам тартибсизликлар бошланиши билан апил-тапил учоғига минганча дориломон юртларга равона бўлди. Демак, нотинчлик келтирган моддий-молиявий зиённи қоплаш учун яна оддий халқ заҳмат чекмоғи лозим.\nИқтисодий йўқотишлар ўрнини вақт ўтиши билан тўлдирса бўлар, аммо бой берилган сиёсий суверенитетни мустаҳкамлаш учун кези келганда бир неча авлод курашмоғи талаб этилади. Қозоғистондаги тартибсизликлар мамлакат эгаменлигига ҳам таҳдид туғдирди. Россиядаги отнинг қашқасидек таниқли айрим сиёсатчилар истиҳолаю андишани бир четга йиғиштириб, Қозоғистон ҳудудий яхлитлигига дахл қилувчи баёнотлар бергани эса “Кимга тўй, кимга аза” нақлини эсга солди…\nАмерикалик сиёсатшунос ва давлат арбоби Збигнев Бжезинский “Буюк шахмат тахтаси” китобида (1997) Қозоғистонни “минтақа қалқони” деб атаган эди. Ён ва жон қўшни бўлган ўлкада иқтисодий-сиёсий барқарорлик ҳукм суриши она юртимиз Ўзбекистон учун ҳам жуда-жуда муҳимдир. Зеро, у мамлакатимизнинг учинчи иқтисодий ҳамкори саналади (2021 йилда ўзаро савдо айланмаси қарийб 3,5 миллиард долларни ташкил этган). Қолаверса, Ўзбекистон илгари сураётган якдил Марказий Осиё концепциясида қўшни мамлакат залворли ўрин тутади. Бу жиҳатдан икки қардош мамлакатга бири қошу бири кўз деб таъриф берилса муболаға бўлмайди.\nЎзбекистон Президенти Шавкат Мирзиёев ўтган ҳафта Қозоғистон етакчиси Қосим-Жўмарт Тўқаев билан телефон орқали мулоқотда ҳам биродар қозоқ халқи ва раҳбариятини барқарорликни таъминлаш йўлидаги саъй-ҳаракатларида доимо якдиллигини таъкидлади.\nҚозоқ элининг улуғ фарзанди Абай “Қора сўз” пандномасида мансабсуйгичлик, ўтирикчиликни қоралаб, ишбошиларни Ҳақ ва халқ хизматида камарбаста бўлмоққа даъват этган эди. Янги йилнинг илк ҳафтасида рўй берган талотўплар ҳокимият қутқуси, уруғ-аймоқчилик, халқдан йироқлашув фалокатга етаклашини, айни чоғда, эркинлик ва масъулият бир-бирини тақозо этувчи тушунчалар эканини яна бир карра тасдиқлади.\nҲозирги паллада Қозоғистонда барқарорлик ўрнатиш, суверенитет ҳамда яхлитликни муҳофаза қилиш учун ҳокимият ва халқ оғизбирчилигига эришмоқ даркор. Қардош қозоқ эли мушкул-мураккаб имтиҳондан донишмандлик, вазминлик билан ўтиши, қўшни ўлкада тез фурсатда бари изга тушишига тилакдошмиз.\nPrevious Қатъий карантин чекловларига қайтиш режалаштирилмаяпти


Ўзбекистонда адолат излаб, адолатсизликка учраш одатий ҳолга айланган. Лекин ҳақиқат излаган журналистлар шу пайтгача пойтахтда яшаши қонуний бўлгану улар ҳақиқатни талаб қилганлари, мамлакатдаги коррупция, порахўрлик, уруғ аймоқчилик ва маҳаллийчилик иллатлари хусусида бонг уриб, норозилик намойишига чиқишгач ноқонуний бўлиб қолганига нима дейсиз?\nАлбатта амалдаги ҳокимият билан тенгсиз курашга кирган журналистларни бошини силайдиганлар кам бўлади. Ҳозирча ҳуқуқбонлар, мустақил журналистлар, элчихона вакиллари ҳарқалай уларга руҳий кўмак бериб туришибди. Лекин адолат тантана қилиши учун бу каби мадад ва кузатувчи бўлиб туришнинг ўзи етарли эмас. Улар адолатга эришишлари учун жуда катта куч керак.\nБалки ҳалқаро ҳамжамият босими ортса журналистларга бўлган босим эҳтимол камаяр.


ЎИҲ аъзоси дея гумон қилинган ўзбекистонлик Москвада ҳибсга олинди\n22 январ 2021, Тошкент вақти: 18:32\nМосквада террорчилик ва қотилликда айбланаётган Ўзбекистон фуқароси ҳибсга олинди. Ўзбекистон хавфсизлик хизматлари бу одамни Ўзбекистон Исломий ҳаракатига аъзоликда айблаб халқаро қидирувга бергани айтилмоқда.\nМосквада халқаро қидирувда бўлган 34 ёшли Ўзбекистон фуқароси Сирожиддин Маткаримов қўлга олинди. Бу ҳақда Озодлик Радиосига маълумот берган Ички ишлар вазирлигининг Марказий федерал округ бўйича Бош бошқармаси расмийси Николай Коргановга кўра, бу шахс Ўзбекистон Ички ишлар вазирлиги томонидан қидирилаётган бўлган.\n- Хорижлик ҳамкасбларимиз маълумотига биноан, Сирожиддин халқаро террорчилик ташкилоти аъзоси, аниқроғи Ўзбекистон Исломий ҳаракатининг радикал ғоялари тарафдори бўлган. 2007 йилнинг 16 октябрида ўз юртида ўзининг ғоявий ақидаларига биноан хотинини бўғизлаб ташлаган ва жиноят жойидан ғойиб бўлган. Бу қотиллик юзасидан Ўзбекистон Республикаси Жиноят Кодексининг 97 моддаси 1 қисмига биноан жиноий иш қўзғатилиб, Сирожиддин Маткаримов халқаро қидирувга эълон қилинган, дейди Николай Корганов.\nПолиция ходимига кўра, оператив-қидирув амалиётлари натижасида Маткаримов Москва шаҳрида таксичилик қилиб юргани аниқланган.\n“Ҳибсга олинганида у Марказий федерал округ полиция ходимларига мутлақо бошқа одам номига берилган ҳужжатларни кўрсатган”, дея давом этади Николай Корганов.\n- У ўз юртдоши Акбаров Жаҳонгир номига берилган ҳужжатлардан фойдаланиб юргани аниқланди. У терговчиларга таксичилик қилиб кун кўрганини айтган. Бироқ, тергов давомида у шунингдек Ўзбекистондан келаётган меҳнат муҳожирларини Москвада жойлаштириш билан шуғуллангани маълум бўлди. Уларнинг Россияда легаллашиши учун қалбаки ҳужжатларни бериб юрган, уларни уй-жой билан таъминлаб келган, дейди Ички ишлар вазирлигининг Марказий федерал округ бўйича Бош бошқармаси матбуот департаменти раҳбари Николай Корганов.\nҲибсга олинганидан кейин, 34 ёшли бу йигитнинг шахси дактилоскопия экспертизаси хулосасига кўра аниқланган.\nҲозирда Сирожиддин Маткаримов Москвадаги тергов изоляторларидан бирида сақланмоқда.\nМосква Бош прокуратураси бу шахсни Ўзбекистонга экстрадиция қилиш учун зарурий тафтиш ишларини олиб бораётгани айтилмоқда.


Замонавий жиҳозланган клиника аҳоли хизматида\nНаманган вилоятида тадбиркорликни ривожлантириш, хусусан, тиббиёт соҳасида хусусий секторнинг улушини оширишда “Ўзмиллийбанк” АЖнинг амалий ёрдами муҳим аҳамият касб этмоқда.\nНаманган шаҳри “Лола” даҳасидаги “Doktor-A” масъулияти чекланган жамияти банкнинг молиявий кўмагида самарали фаолият юритмоқда. Мазкур шифо маскани замонавий, юқори технологияли, кучли диагностика ва даволаш ресурсларига эга бўлган, ўз соҳасининг малакали мутахассисларини жамлаган тиббий марказ ҳисобланади.\nКлиникада неврология, эндокринология, гинекология, гастроентерология, урология, оториноларингология, стоматология, кардиожарроҳлик йўналишларида 30 дан ортиқ тажрибали шифокорлар аҳолига хизмат кўрсатмоқда.\n– “Ўзмиллийбанк” АЖ томонидан берилган 1 миллион 363 минг АҚШ доллари миқдоридаги кредит маблағи эвазига хориждан МРТ, рақамли рентген, рақамли УЗИ аппаратлари, ЛОР-комбайн каби замонавий тиббий асбоб-ускуналар сотиб олинди, – дейди клиника директори, олий тоифали хирург Толибжон Мамадумаров. – 2019 йилга қадар фақат диагностика билан шуғулланилган бўлса, банк кўмагидан кейин нейрохирургия, нефропотология, кардиохирургия, лапостопик хирургия бўйича жарроҳлик амалиётларини ўтказиш имконияти яратилди. Жорий йилнинг ўтган даврида юқоридаги йўналишлар бўйича 80 га яқин жарроҳлик амалиёти муваффақиятли ўтказилди. Клиниканинг ишчи-ходимлари сони 62 нафардан 132 нафарга ортди.\n– Саломатлигим билан боғлиқ муаммоларни аниқлаш учун кўп даволаш муассасаларига бордим, аммо аниқ ташхис қўйилмади, – дейди Норин тумани Ҳаққулобод шаҳарчасида яшовчи Мафтуна Раҳматуллаева. – "Doctor-А" клиникасида тез ва аниқ ташхис қўйилди. Айни пайтда малакали шифокорлар тавсиялари асосида даволаняпман. Клиника хизматларидан беҳад мамнунман.\nДарҳақиқат, "Doctor-А" тиббиёт марказининг хизматларидан Мафтуна сингари кунига 400 га яқин бемор фойдаланиши мумкин. Клиника қошидаги 100 дан ортиқ ўринга эга стационар поликлиника ҳам аҳолига тиббий хизмат кўрсатмоқда.


Ўзбекистонда мева-сабзавот лойиҳаларига 100 млн доллар ажратилади – Kommers.uz\nИқтисодиёт\t17:05 | 15.11.21\nЎзбекистонда мева-сабзавот лойиҳаларига 100 млн доллар ажратилади\nШавкат Мирзиёев камбағаллик ва ишсизликни қисқартириш бўйича видеоселектор йиғилиши ўтказмоқда\nЎзбекекистонда камбағаллик ва ишсизликни қисқартириш борасида кўриладиган қатор чора-тадбирлар белгиланди. Бу ҳақда Шавкат Мирзиёев раислигидаги видеоселектор йиғилишида маълум қилинди.\nМаълум қилинишича, 2022 йилда камбағаллик ва ишсизликни қисқартириш борасида бир қатор чора-тадбирлар кўрилади. Жумладан, оилавий тадбиркорлик дастурлари, ишсиз аҳоли ва ёшларни касб-ҳунар ва тадбиркорликка ўқитиш, хизмат кўрсатиш соҳаларидаги лойиҳаларни амалга ошириш учун 13 триллион сўм берилади.\nШунингдек, пахта ва ғалладан бўшайдиган 200 минг гектар майдоннинг 80 минг гектари аҳолига берилади. Мева-сабзавот лойиҳаларига 100 миллион доллар ва мева-сабзавот кластерларига 2 триллион сўм ресурс йўналтирилади.\nХабарга кўра, аҳоли бандлигини таъминлашда 500 минг гектардан зиёд томорқалардан самарали фойдаланиш учун келгуси йилда 100 миллион доллар йўналтирилади. Аҳоли томорқасида деҳқончиликни йўлга қўйиш учун банклар томонидан 7 фоиз ставкада имтиёзли кредитлар берилади.\nШу билан бирга, ҳоким ёрдамчилари бу имкониятлардан тўғри фойдаланиб, томорқаси бўлган хонадонларда 100 та парранда, 20 та қуён, 5–6 та қўй ва эчки, камида 5–10 та курка, 5 та асалари уялари боқилишини ташкил этишга кўмаклашиши лозимлиги кўрсатиб ўтилган.\nАввалроқ Шавкат Мирзиёев 2026 йилгача камбағалликни 2 баравар қисқартириш кўзда тутилаётганини айтгани хабар қилинганди. Шунингдек, Шавкат Мирзиёев Ўзбекистон аҳоли даромадлари ўртачадан юқори бўлган давлатлар қаторига чиқишини айтгани ҳақида хабар берилди.


Рукн: Долзарб мавзу\tЧоп этилган: 08.12.2014\nИлм-фан ва техника тараққиёти туфайли эришилаётган қулайликлар билан бирга, муаммолар ҳам пайдо бўлмоқда. Уларни ҳал этиш янги ихтиро этилган ускуналардан фойдаланиш одобларига риоя этишимизга боғлиқ. Бу мақола беминнат хизматчимиз бўлиб қолган уяли телефондан фойдаланиш одоблари ҳақидадир:\n1. Уяли телефонда сабабсиз кўп гаплашмаслик керак. Бу соғлиққа зарарли бўлиши билан бирга исроф ҳамдир. Шариатимиз исрофнинг барча кўринишларидан қайтаргани маълум.\n2. Масжидга кирганда телефоннинг ўзини ёки овозини ўчириш. Шунда намоздаги хушуъга халақит қилмайди ва намозхонлар хаёли чалғимайди.\n3. Илм мажлислари ва мўътабар инсонлар ҳузурида телефонни умуман ишлатмаслик. Бундай қилиш мажлис ҳайбатини сақлашга, таълим фойдасининг мукаммал бўлишига ва обрўли инсонлар ҳурматини жойига қўйишга хизмат этади. Агар сўзлашувга қаттиқ зарурат бўлса, узр сўраб ташқари чиқиб сўзлашиш керак.\n4. Сўзлашувни суҳбатдошга билдирмай ёзмаслик ёки бошқалар олдида телефон овоз кучайтиргичини ёқиб қўймаслик. Бундай қилиш оқил кишига хос иш эмас, айниқса, суҳбат хос ва махфий бўлса. Чунки бу ҳам омонатга хиёнат ёки чақимчиликнинг бир кўринишидир.\n5. Телефонни умумий жойларга ташлаб қўймаслик. Бундай қилинса телефонидан кимдир қинғир йўлда фойдаланиши ёки биров кўриши мумкин бўлмаган хатлар ўқилиши, айниқса бузуқ суратлар тарқаб кетиши мумкин. Натижада бугун ўткир муаммо бўлиб турган нохуш ҳолатлар юзага келади.\n6. Телефонда тасвирга олишда эҳтиёт бўлиш. Оммавий тадбирларда, тўй-зиёфатларда кераксиз ҳолатларни тасвирга тушириш обрў тўкилишига, оилалар бузилишига ҳамда бошқа кўпгина хунук ҳолатлар ва фитналарга сабаб бўлади.\n7.Бошқалар телефонини текширмаслик, мактубларини ўқимаслик, суратларига назар солмаслик. Бундай қилинса, бировнинг шахсий ҳаётига аралашиш, айбини очиш бўлади, хиёнат ва ёмон гумон каби оғир гуноҳларга йўл очади. Аслида-ку, телефон эгаси ўзини хунук аҳволга соладиган маълумот, хат ва суратларни телефонидан ўчириб ташлаши лозим. Чунки телефони йўқолиб қолса, унутиб қолдирса ёки бировнинг қўлига тушса, ўзи қийин вазиятда тушиб қолади.\n8. Одамлар орасида телефоннинг мусиқа ва қўнғироқларини ёқиб-ўчириб ўйнайвермаслик. Бу иш одобдан эмас.\n9. Телефондан турли фитналар, туҳмат-қабиҳликларда фойдаланмаслик. Чунки телефон кўп қулайлик келтириши билан бирга ёмон ниятли кишиларга бировларни лақиллатиш, обрўсини тўкиш йўлларини ҳам осонлаштириб қўйди.\n10. Рақамни аниқ терганига ишонч ҳосил қилиш. Акс ҳолда бегона кишига хат жўнатиб, қийин аҳволга тушиб қолиш, танимаган одамга озор бериб қўйиш мумкин. Бировга озор бериш динимизда қораланган.\n11. Сўзлашув ва ёзишувлар ўзига яқин, маҳрам кишилар билан бўлиши, номаҳрамлар билан фақат зарурат юзасидангина гаплашиш керак. Бундай қоидага амал қилмаган одам шубҳа-гумонларга, жанжаллар, ҳатто фожиаларга сабабчи бўлиши, гуноҳга қолиши мумкин.\n“Яхши хулқларни камолга етказиш учун юборилдим”, деганлар севимли Пайғамбаримиз (соллаллоҳу алайҳи ва саллам). У зотга муносиб уммат бўлиш истагидаги ҳар бир инсонга юқорида саналган одобларга амал қилиши, ҳар бир ҳаракат ва амалида Ислом таълимотларига мувофиқ иш тутиши лозим. Пайғамбаримиз (соллаллоҳу алайҳи ва саллам): “Мўминларнинг имони комиллари хулқи чиройли бўлганларидир”, деганларини унутмайлик.\n“Ҳидоят” журналининг 2010 йил, 2-сонидан олинди.


Эронда 17 киши АҚШ фойдасига жосуслик қилишда айбланди\n22 апрел 2021, Тошкент вақти: 16:24\nЭрон расмийлари мамлакат хавфсизлик хизматлари Марказий разведка бошқармаси (МРБ) жосуси сифатида АҚШ фойдасига ишлаган 17 одам аниқланганини, уларнинг айримлари ўлим жазосига ҳукм қилинганини маълум қилди.\n22 июль куни Эрон разведка вазири 18 июль куни “МРБ жосуслари” тармоғи йўқ қилинганини айтди.\nИсми ошкор қилинмаган разведка расмийси уларнинг айримлари ўлим жазосига, айримлар узоқ муддат қамоқ жазосига ҳукм қилинганини маълум қилган.\nРазведка вазирлиги эълон қилган баёнотда гумонланувчилар иқтисод, ядровий дастур, инфратузилма, армия ва киберхавфсизлик соҳаларида махфий маълумотлар тўплагани айтилади.\nЭрон матбуоти хабарларига кўра, гумонланувчилар 2019 йилнинг март ойида қўлга олинган. Эрон матбуоти гумонланувчилар маълумот юборган МРБ зобитлари эканлиги иддао қилинган шахслар суратларини ҳам эълон қилди.\nБу хабарлар АҚШ ва Эрон ўртасидаги муносабатлар кескин таранглашган бир пайтда эълон қилинди. Ўтган йилда АҚШ Эрон билан эришилган ядровий келишувдан чиқиб, Теҳронга қарши санкция жорий қила бошлаган.


Шавкат Мирзиёев Ўзбекистон ислом цивилизацияси марказига...\n20.11.2019 18:09 0 2347\nПрезидент Шавкат Мирзиёев 20 ноябрь куни Ўзбекистон ислом цивилизацияси марказига яна бир бор ташриф буюрди. Бу ҳақда Президент матбуот хизмати хабар бермоқда.\n— Ҳамма ўз тарихини улуғлайди. Лекин бизнинг юртимиздагидек бой ўтмиш, боболаримиздек буюк алломалар ҳеч қаерда йўқ. Бу меросни чуқур ўрганишимиз, халқимизга, дунёга етказа билишимиз керак. Бу марказга келган одам улкан меросимиз ҳақида тўла тасаввурга эга бўлиши, катта маънавият олиб кетиши зарур, — деган эди Шавкат Мирзиёев бу ерга аввалги ташрифларидан бирида.\n— Бу марказ асрлар давомида халқимизга хизмат қилади, унинг ҳар бир нақши тарихга муҳрланади. Шунинг учун марказнинг безаги, маъно-мазмуни исломий ва илмий жиҳатдан асосланган, чуқур ўйланган бўлиши керак. Одамлар ҳам ўқиб, илм оладиган, ҳам юракдан ҳис қиладиган муҳит яратиш зарур, — деди давлатимиз раҳбари.Бутун дунёдан диний уламолар, исломшунос ва тарихчи олимлар иштирокида халқаро анжуман ташкил этиб, фикрларини ўрганиш, таклифлар ишлаб чиқиш бўйича кўрсатмалар берилди.\nШавкат Мирзиёев Ўзбекистон ислом цивилизацияси маркази\nСиёсат 02/12, 16:58


МАЛЛАТУКЛИ ҒИНГПАШША (Eumerus rufipilus)\n1 (EN): Жанубий Туркистоннинг заиф, табиатан камёб эндемик тури.\nҲаёт (Нурота т.). Ўзбекистондан ташқарида: Қирғизистон.\nТоғларнинг қуруқ, турли ўт-ўсимлик, шағал ва майда тупроқли ёнбағирлари (д.с.б. 1500–2000 м).\nБир неча донасигина учраган.\nКам ўрганилган. Йилига бир марта насл беради. Илк учиши ва тухум қўйиши июнда; соябонгулдошларнинг (Apiaceae) гулларида, личинкалари пиёзгулдошларда (Liliaceae) озиқланади.\nДарахт ва буталарнинг кесиб ташланиши, меъёрсиз пичан тайёрлаш, чорвачиликда яйловдан ҳаддан ташқари кўп фойдаланиш.


Навоий вилоятида юз берган автоаварияда эркак ва бир яшар қизалоқ вафот эган\n10 February 2020, 16:58 205 ... Ҳодисалар\nЎзбекистон, Тошкент – Batafsil.uz ЯА. Мухбиримиз берган маълумотга кўра, Навоий вилоятида ўлим билан тугаган йўл-ҳаракати ҳодисаси юз берган.\nИИВ Тергов департаменти берган маълумотга кўра: "9-февраль куни эрталаб соат 01:50 атрофида Конимех тумани тумани ҳудудидан ўтувчи А-379 “Зарафшон-Навоий” автомагистралининг 154-километрида" Лаcетти "русумли автомашинанинг 24 ёшли ҳайдовчиси рухсат этилган тезликни ошириб, бошқарувни йўқотиши натижасида қарама-қарши йўлга чиқиб кетган ва 23 ёшли ўзбекистонлик бошқарувида бўлган "Нексия" русумли автомашинага урилган”.\nМазкур йўл-транспорт ҳодисаси натижасида "Нексия" ҳайдовчиси воқеа жойида вафот этган, унинг йўловчиси эса бир ёшли қизалоқ шифокорларнинг барча уринишларига қарамай, Зарафшон тиббиёт муассасаси реанимация бўлимида вафот этган.\nУшбу ҳолат бўйича Конимех тумани ички ишлар бўлими ҳузуридаги Тергов бўлими томонидан Жиноят кодексининг 266-моддаси 3-қисмининг "а" банди (одамларнинг ҳалок бўлишига сабаб бўлаган йўл ҳаракати хавфсизлиги қоидаларини бузиш ёки транспорт воситаларидан фойдаланиш) бўйича жиноий иш қўзғатилган. Дастлабки тергов ҳаракатлари олиб борилмоқда.\nЭслатиб ўтамизки, Ўзбекистон йўлларида январь ойида ҳар куни ўртача 4 киши ҳалок бўлган.\n1 Ўзбекистонда 1 май кунидан бошлаб энг оммабоп Аи-80 русумли бензин нархини давлат томонидан тартибга солиш бекор қилинади 533\n2 “Ўзгидромет” апрель ойида кутилаётган об-ҳаво тўғрисида маълумот берди. Ёмғирли кунлар ва +33 даража иссиқлик кутмоқда 479\n3 Ёзнинг жазирамасида коронавируснинг тарқалиши тўхтайдими? Нурмат Отабеков мутахассислар фикрини эълон қилди 349\n4 Ўзбекистон фуқаролари энг кўп қайси қоидаларни бузишмоқда? 318\n5 Ўзбекистонда коронавирусга чалинган киши тўғрисидаги маълумотни яшириш учун 11, 1 миллион сўмгача жаримага тортилиш мумкин 291


Олий лига 05.04.2020 16:00 Энергетик-БГУ 2 - 0 Минск\nОлий лига 05.04.2020 18:00 Смолевичи 0 - 1 Витебск\nОлий лига 05.04.2020 20:00 Ислочь 2 - 3 Слуцк\nКиритилган сана: 2020-01-17 21:41\n1. Боситхон. 44 ёш. Ҳасанали ота, матбуотда камайиб кетдингиз. Кам сонли ёзганларингизни блог ва Фейсбукларда ўқиб турибмиз. Сизга саволим қуйидагича: Агар сиздан ўзбек футболини кўтариш талаб қилинганда нималарга эътиборни қаратган бўлардингиз? Энг муҳим омилларни санаб бера оласизми?\nБоситхон, ёшлар сингари тез ёза олмайман. Ҳозиржавоблик қила олмайман. “Чемпион”чилар мени 42 яшар Камерун ҳужумчиси Роже Миллага ўхшатишар эди. Ҳар гал ўйин сўнгида 15 дақиқага майдонга тушар эди у. Шундай бўлса-да ўйини эсда қолди. 1958-йилдан бери футбол ишқибозиман. 40 йилдан бери футболимиз равнақи деб жон куйдираман. 15 йилдан бери мақола ёзиб дардим билан ватандошларимга ҳасратимни тўкиб соламан. Футболимизни ривожлантирайлик деб ёзган таклифларимни ЎФА раҳбарига бериб келган эдим. Ўқиб чиқишга вақти бўлмагандир. У кишининг ишлари кўп. Ҳар бир ишқибознинг ёзганларини ўқиб чиқадиган бўлса, умри етмайди, ахир. Фикрларимни Сиз билан бўлишмоқчиман. Сиз ҳам мен каби футболимиз ҳақида қайғурар экансиз. Бошқалар Еврофутболдан роҳатланиб юришибди.\n2. Нурилла, 40 ёш. “Пахтакор” футболчиси Чераннинг Ўзбекистон фуқаролигини олиши мумкин деган хабарлар чиқмоқда. Бордию у ўзбек паспортини олса, уни термамизга жалб қилиш керак деб ҳисоблайсизми? Умуман Қатар тутган йўлдан (дунё футбол юлдузларига фуқаролик бериш) бизга тўғри келадими?\nБир нима қилиш учун биринчи галда пул керак. Пул топилгач, уни ақл билан тўғри йўналишда сарф қилиш керак. Натижани шунда кутамиз. Демак, биринчи галда нима қилмоқчи эканимизни, бизга қандай футбол кераклигини белгилаб олайлик. Бугун шу ҳақда гаплашайлик. Биз қандай футбол ярата оламиз? Биз қандай йўлдан юришимиз керак? Бизнинг ўз йўлимиз бўлиши керакми? Кимнинг ривожланиш йўлини ўрганиб чиқишимиз керак? Нурилла, Сиз айтган Қатар йўли бизга умуман тўғри келмайди. Қатарнинг 1 млн фуқароси бор. Ҳудудида 20 млн.ча аҳоли ишлайди. Спортчилардан бошқа ҳеч кимга фуқаролик беришмайди. Ҳар йили чет эллардан иқтидорли 100га яқин гўдак болаларни олиб келишади. Футбол мактабларида ўқитишади. Улардан энг яхшилари динни қабул қилиб, араб тилини ўрганиб, Қатар фуқаросига айланишади. Ўзини кўрсатган тайёр юлдузларга доимий тарзда фуқаролик беришларини айтмаяпман. Сиз шуларни назарда тутгансиз. Уларда туб ўйинчилар деганингиз ҳам аслида қатарлик эмас. Бизга бу йўл асло тўғри келмайди. Черан ҳақида алоҳида гаплашамиз ҳали.\nХитой йўли ҳам тўғри келмайди. Бундай сарф харажатга, исрофгарчиликка иқтисодиётимиз бардош бера олмайди. Бизга серб-хорват йўли тўғри келади. Уларнинг клублари қитъада олдинда бўлмасалар-да, терма жамоаси биринчилар қаторида. Ўтган мундиалда хорватлар вице-чемпион бўлишди. Модрич ЖЧнинг энг яхши ўйинчиси бўлди. Хорватлар Хитой ё Россия каби пул тўкишмайди. Хорвату серблар иқтидорли футболчиларни тарбиялаб етказиб бериш борасида олдиндалар. Уларнинг термасида фуқаролик олган чет эл футболчиси йўқ. Лекин қитъанинг барча топ-клубларида улардан етишиб чиққан бозори чаққон юлдузлар ўйнашади. Ўртаҳоли, касодлари бизга келади. Биз қандай қилиб бундай футболга эришамиз? Биз бундай футбол учун аввало, оммавий футболни ривожлантиришимиз керак. Мактабларни кучайтиришимиз керак. Қандай қилиб? Жамият ҳаётида, маҳалла ҳаётида, шаҳару қишлоқ ҳаётида футбол салмоғини оширайлик. Футбол тарғиботини кучайтирайлик. Йўқса, бундай футболни ярата олмаймиз. Яқинда чиққан Қарорга мувофиқ футболчини тарбиялаб етиштиришни янги босқичга кўтаришимиз мумкин бўлади. Бу жуда яхши тадбир. Лекин Қарорда футболнинг халқ ҳаётига кириб боришига эътибор қаратилмаган. Халқ қўллови жуда муҳимдир. Бунинг учун футболда ҳалоллик, софлик ва ошкоралик бўлиши керак. Бунинг учун футболни коррупциядан тозалашимиз керак. Шундай ижтимоий муҳитда футболимиз равнақ йўлига кира олади.\nЭнди ривожланиш стратегиясини ишлаб чиқайлик. Шуни тушуниб етайликки, бундай футбол барпо этишимиз учун бутун футбол хўжалигимизни қайта қуриб чиқишимиз керак бўлади. Қандай футбол демоқдаман, биласизми? Бизнинг клубларимиз Осиёда назарга тушиши керак. Термамиз биринчи олтиликка кириши керак. Терма жамоамиз ва клубларимиз Осиё грандлари қаторига кириши керак. Футболчиларимиз Европанинг топ-клубларида ўйнаши керак. Биз юқори даражадаги футболни намойиш этишимиз керак. Ўз мураббийларимиз Осиёда машҳур бўлиб танилиши керак. Футбол ишқибозлари стадионларни тўлдириб, ўғлонларини қўллаб туриши керак. Буларга қандай қилиб эришамиз? Бунинг учун футбол тарғиботини бутунлай бошқа даражага кўтаришимиз керак бўлади. Футбол икки қисмдан иборат. Клублар ва ишқибозлар. Олмонияда биздака бўш стадионларни тасаввур қила оласизларми? Йўқ. Францияда сариқ нимчалар ўз ҳаракатларини футбол баҳси пайтида тўхтатиб туришар экан. Футболни ўз ижтимоий талабларидан юқори қўйишар экан. Лекин футболни халқимиз қўллови ҳақида кейинроқ алоҳида ва батафсил гаплашамиз. Клубларимиз ҳақида сўз борсин ҳозир.\n3. Ҳакимжон, 36 ёш. Ўзбекистон Суперлигасининг ҳозирги форматидан қониқасизми? Сизга қолса, миллий чемпионатимизни қандай форматда қилган бўлардингиз?\nҲакимжон, мусобақаларимиздан умуман ва бутунлай рози эмасман. Бу йил масхара мусобақа бўлди. Буни ҳеч ким гапирмаяпти. Мусобақаларимизни таг-туги билан ўзгартиришимиз керак. Гиламга тушмаган полвон аҳволига вой. Ҳалол мусобақаси бўлмаган курашга вой. Футболимиз ривожи биринчи галда мусобақага боғлиқ. Буни инкор этмайсиз. Лекин Сиз футбол деганда фақат Суперлигамизни кўзда тутасиз. Шубҳасиз, Суперлигамиз савияси асосий мақсад ҳисобланади. Лекин бизда даражаси баланд футболчилар муттасил етишиб чиқиши учун музофот, туман ва вилоятларимизда футбол обрўсини кўтариб, жойлардаги мусобақаларни кучайтиришимиз керак бўлади. Чунки иқтидори баланд истеъдодлар четда туғилишади. Вобкент, Гулистон, Дўстлик жамоалари қани? Ғазалкент футбол майдони ғувиллаб ётибди. Халқ футболи шуми? Футбол халқники. Футболни халқдан тортиб олиб пойтахт стадионларига қамаб қўйдикми?\nҲакимжон дўстим, ман дўхтир ё миршаб эмасман. Ҳамма туғилган йилини ёзгану қайси қадимги қишлоқ ё қальада истиқомат қилишини, касбини ёзмаган. Фарғонанинг Данғарасида Урганжи қишлоғи бор. Шу ерда ҳар йили бир марта сувчи Эгамберди хотирасига бағишлаб футбол мусобақаси уюштирилади. Чироқчининг Талоқтепа қишлоқ тўйларида улоқ берилмайди, футбол жангларини уюштиришади. ЎФА қарорини кутмасдан халқнинг ўзи футболни ўз ҳаётига олиб кирмоқда. Ҳокимларимиз-чи? Андижон ҳокими кўрсатмаларни бажараман деб, “супер” футболчиларга ўн-ўнбеш млн. сўмдан ойлик топиб бериш билан овора. Бошқасига на пули, на вақти етади. Оммавий футболга эътибор 0 даражада. Ундан буни сўрашмайди. Нима қилмоқ керак? Вилоят чемпионатини ПРОлиганинг Б гурухи билан омухта қилиб юборишимиз керакмикан? Бельгия ё Хорватия ҳудуди Самарқанд вилоятимиздан кичкинароқдир. Шуни биласизми? Футбол кичкина ҳудудларда яхши ривожланмоқда. Вилоятлар биринчилигини Про-лига тугул суперлиганинг ҳам биринчи босқичига айлантирсак бўлмайдими? Шу ерда мавзудан чекиниш қиламан.\n(Масалан, Самарқанднинг “Динамоси”да машғулотлар учун алоҳида майдон йўқ. Шуни биласизми? Шу аҳволда Сиз-у биз Абрамовдан мундиалга чиқишни талаб қиламиз. Бизга ундан паси татимайди. Футбол инфратузилмаси талабга муносиб бўлмас экан, Боситхон, футболимиз ривожланмайди. Боситхон, агар Сиз тадбиркор бўлсангиз, сармоя топиб (инвестиция) энг сифатли сунъий майса ишлаб чиқаришни йўлга қўйсангиз бўлмайдими, уни экспорт қилсангиз бўлмайдими, деган бўлар эдим. Харидор топилмайди дейсизми? Бир пайт давлатимиз мактаб программасини амалга оширишда бош буюртмачи бўлган эди. Парталарни Хитойдан олиб келмаганмиз. Ҳамма нарсаларни ўзимиз ишлаб чиқариб барча ишни ўз тадбиркорларимиз бажаришган эди. Давлатни ҳомий қилиб “Стадион” программасини қабул қилсак бўлмайдими? Юртимиздаги ҳар бир қишлоқ ё маҳалла учун камида биттадан футбол майдончасини икки йилда қуриб берайлик. Юртимиздаги барча мактабларни уч йилда таъмирлаб берганимиз эсимда. Давлат ҳомийлик қилса, сифатли сунъий майсани биз ишлаб чиқарамиз. Буни кўриб қўшни давлатлар ҳам сунъий майсага буюртма беришади. Агрономларимиз қаерда қолди? Минтақамизга мос энг яхши табиий майсани ўстириб берсак бўлмайдими? Уни экспорт қилсак бўлмайдими?)\nФутболни оммалаштириш ҳақида гапираётган эдим. Ҳар қандай ишда моддий база муҳим. Лекин моддий базани, молиялаштиришни ҳозирча ўйламай турай. Бу ерда ҳам ислоҳатларсиз бир нимага эришиб бўлмайди. Мавзуга қайтайлик. Ҳакимжон, Сиз мендан Суперлиганинг ҳозирги формати ҳақида фикримни сўрагансиз. Бу йилги формат “Пахтакор” қийналмай чемпион бўлиши учун хизмат қилган. Чемпион ким бўлиши олдиндан маълум бўлган мусобақа ўз мантиғини йўқотади. Бу факт. Буни ҳеч ким инкор эта олмайди. Бугунги раҳбарият ҳозирги ҳолатимизни ўзида акс эттирган форматни танлаб олган. Олдинга интилишга, бугунги ҳолатимиздан чиқиб кетишга, янгиланишга, футболимизни янги поғонага кўтаришга хизмат қилмайди. Бу ҳам факт. Раҳбарият ўз олдига кординал ўзгаришлар қилишни мақсад қилиб қўймаган. Бу ҳақда ўйлаётгани ҳам йўқ. Бунга қодир ҳам эмас. Фикрловчи одамлар йўқолиб бормоқда.\n1. Вилоятларда футболнинг мусобақа даражасини баланд даражага кўтарайлик дедим. Чунки Футбол кичик ҳудудларда яхши ривожланади дедим. Бунинг учун Мусобақа акцентини вилоятлар марказига кўчиришимиз керак дедим. 2.Футбол мактабларини кучайтириш вазифасини Қарор олдимизга қўйган дедим. Кўплаб ёш юлдузларни доимий равишда етиштириб берайлик дедим. 3.Клубларимиз энг прогрессив ўйин кўрсатиши керак дедим. 4.Бизнинг футболчилар чет элнинг барча топ-клубларида ўйнаши керак дедим. 5.Бизнинг мураббийларимиз янги футбол ғояларини чет эл клубларида ҳам қўллаб, омадли ишлаб юриши керак дедим. Қандай қилиб буларга эришамиз? Шу саволга жавоб топайлик.\nБоситхон, менга айтингчи, мусобақаларимиз шу масалаларни ечишга йўналганми? Мусобақа спортда мақсадга етишнинг энг асосий биринчи омилидир. Иккинчи омили ҳақида кейин гаплашамиз. Ҳамма нарса мусобақада ҳал бўлади. Бугунги мусобақаларимиз нимага хизмат қилмоқда? Ҳеч нимага? Йўқ, хато гапирдим. Бугунги футболимиз клубларимиз ҳомий пулларини “оқлаб” сарфлаши учун хизмат қилмоқда. Масалан, “Андижон” футболчилари ўн-ўн беш млн. пул топиши учун хизмат қилади (Андижонда қирқ йил стажли муаллим ё дўхтир уч млн ойлик олади). Футболга оқиб келаётган маблағ ирмоғидан ўз ҳамён ариғига клубдаги мутасаддилар “сув” оқизиб олиши учун хизмат қилади, “лойи” ҳам бор бўлгани учун ким ҳалол, ким ноҳалол йўл билан оқизиб олиши учун, хизмат қилади. Футболимизга ҳеч нарса бермайдиган ўртача футболчилар доимо клубдан клубга ўтиб юриши учун, уларнинг сони кўпайиши учун, улар кўтарма пулларни ойлигу бонусларга қўшиб олиб, йиллар оша Суперлигадан тушиб кетмай, ёш иқтидорлар йўлини бўғиб беғам яшаши учун хизмат қилади. Шулар етмаганидай келгусида футбол атрофида қиморхоналар ташкил этиларкан. Мусобақаларимиз энди Футболга беғараз мухлислик қилиш ўрнига ишқибозларимиз қимор ўйнаб бойиб олиши учун хизмат қилар экан. Ё ишқибоз бор пулини ютқазиб қўйиб оиласини чирқиллатиши учун хизмат қилар экан. Ҳамда футбол мусобақаларимиз ҳаммани қимор ўйнатиб қўйиб давлатимиз чўтал йиғиши учун хизмат қилар эканда келгусида. Бундай ҳаром пуллар бахтсизлик олиб келадику. Қандай бедодлик.\nСанаб ўтганларимдан футболимизда барча пулдорчилик қилаётганлар манфаатдор. Улар Суперлига иштирокчилар сонини 18тага етказишни исташи табиий ҳолдир. Улар бу йил бунга эришишади, чоғи. Йўқ, секин-аста киши билмас ҳолда Суперлига клублар сонини ошириб боришади.\nФутбол шинавандаси санаб ўтганларим туфайли футболдан воз кечиб, Еврофутболга юз буриши табиий ҳолдир. Мен эса, Хайрулла Ҳамидовдан ўпкаланиб юрибман. Хайрулла, энг суюкли, ҳаққоний инсоним, ҳақиқий Шоирим, мени кечиринг. Қай кунларга қолдик. Ярим асрдан бери ҳаётимнинг ажралмас бир бўлаги бўлиб келган футболимни қиморга, қиморхонага айлантириб қўйишмоқчи, малъунлар. Падариналатлар. Ҳали ҳамманинг қарғишига қоласизлар. Ватаним, футболим сизларга қолиб кетдими, Охирати куйгурлар?!!\nБоситхон, Нуриллахон, Ҳакимжон ўғилларим, мени кечиринг бошқа давом эттира олмай қолдим. Гапим оғзимда қолди. Суҳбатим тўмтоқ бўлиб қолди. Кўзларимга ёш тўлиб кетди. Ожизман... Ёлғизман...


Метронинг Сергели йўналишидан 1 январгача бепул фойдаланиш мумкин - 27.12.2020, Sputnik Ўзбекистон\nКеча очилган Тошкент метрополитенининг янги Сергели йўналиши йўловчилар учун 2021 йил 1 январгача бепул бўлади. 27.12.2020, Sputnik Ўзбекистон\nКеча очилган Тошкент метрополитенининг янги Сергели йўналиши йўловчилар учун 2021 йил 1 январгача бепул бўлади.\nТОШКЕНТ, 27 дек — Sputnik. 26 декабрь соат 16:00дан бошлаб Тошкент метрополитенининг Сергели йўналиши хизмат кўрсата бошлади.\n“Ўзбекистон темир йўллари” матбуот хизмати хабарига кўра, йўналиш ишга тушгандан бошлаб 2021 йил 1 январь соат 8:00 га қадар ушбу йўналишда янги очилган “Бекат-1”, “Бекат-2”, “Бекат-3”, “Бекат-4”, “Бекат-5” бекатларида ҳаракатланиш бепул бўлади.\nЭслатиб ўтамиз, 26 декабрь куни Тошкент метрополитенининг Сергели йўналиши очилган эди. Узунлиги 7 километрлик мазкур темир йўлда бешта бекат барпо этилган. Метрополитеннинг “Олмазор” бекати билан оралиқда 580 метрлик тоннел қурилиб, ер усти ва ер ости йўллари боғланган.